b'\n_START_ARTICLE_\nKanados v\xc4\x97liava\n_START_PARAGRAPH_\nKanados v\xc4\x97liava (pranc. Drapeau du Canada, angl. Flag of Canada) \xe2\x80\x93 sta\xc4\x8diakamp\xc4\x97, padalinta \xc4\xaf tris vertikalias juostas: raudon\xc4\x85, balt\xc4\x85 ir raudon\xc4\x85. Vidurin\xc4\x97je baltoje juostoje \xc4\xafkomponuotas raudonas stilizuotas klevo lapas.\n_START_SECTION_\nIstorija\n_START_PARAGRAPH_\nAnks\xc4\x8diau naudot\xc4\x85 Jungtin\xc4\x97s Karalyst\xc4\x97s v\xc4\x97liav\xc4\x85 pakeit\xc4\x97 dabartin\xc4\x97 v\xc4\x97liava, kuri\xc4\x85 po ilg\xc5\xb3 diskusij\xc5\xb3 Kanados parlamentas \xc4\xafteisino 1964 m. gruod\xc5\xbeio 15 d.\n_START_SECTION_\nSimbolika\n_START_PARAGRAPH_\nV\xc4\x97liava simbolizuoja du vandenynus (raudonos juostos) apsupusius valstyb\xc4\x99 (balta juosta). Klevo lapas simbolizuoja tautos vienyb\xc4\x99. Raudona \xc5\xa0v. Jurgio kry\xc5\xbeiaus spalva (pasiskolinta i\xc5\xa1 briti\xc5\xa1kosios heraldikos) rei\xc5\xa1kia Jungtin\xc4\x99 Karalyst\xc4\x99, balta \xe2\x80\x93 Pranc\xc5\xabz\xc5\xb3 monarchij\xc4\x85._NEWLINE_Debatai parlamente u\xc5\xbesit\xc4\x99s\xc4\x97 d\xc4\x97l to, jog klevas (Acer saccharum) auga rytin\xc4\x97je Kanados dalyje, o kitoje \xc5\xa1alies dalyje nesutinkamas.\n_START_SECTION_\nSpalvos\n_START_PARAGRAPH_\n\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Pantone spalv\xc5\xb3 sistemoje: Balta \xe2\x80\x93 n\xc4\x97ra; RGB spalv\xc5\xb3 sistemoje: Balta \xe2\x80\x93 255, 255, 255._NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Pantone spalv\xc5\xb3 sistemoje: Raudona \xe2\x80\x93 Pantone 193; RGB spalv\xc5\xb3 sistemoje: Raudona \xe2\x80\x93 195, 12, 32.'